ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
7 ส.ค. 2558

สรุปภาวะตลาดภาคเช้า : SET แกว่งแคบต่ออีกวัน – SET แกว่งแคบบริเวณ 1430 จุด เนื่องด้วยยังไม่มีปัจจัยกำหนดทิศทางใหม่ ในช่วงฤดูรายงานผลการดำเนินงาน ซึ่งเป็นปัจจัยเฉพาะตัวหุ้น ส่วนการเคลื่อนไหวหุ้นหลักนิ่งๆ ขณะที่หุ้นขนาดกลางและเล็กต่างเข้ามาสร้างสีสัน กระตุ้นหัวใจให้เลือดสูบฉีดขึ้นมาได้บ้าง ทั้งนี้ SET ปิดภาคเช้าที่ระดับ 1432.45 จุด +1.87 จุด ด้วยมูลค่าซื้อขาย 1.2 หมื่นลบ. กลุ่มหลักบวกลบไม่มาก โดย ICT และ แบงก์ ปิดบวก +0.3% และ +0.2% ตามลำดับ ส่วนพลังงานปิดลบ -0.2% ด้านตลาดภูมิภาคแกว่งแคบ
กลยุทธ์ที่แนะนำ : ช่วงบ่าย: หากไม่ต่ำกว่า 1426 จุด คาดทรงๆ บริเวณ 1430 จุดไปก่อน และจะกลับมาเป็นสัญญาณที่ดีขึ้นในระยะสั้น เมื่อขึ้นผ่าน 1440 จุดได้ เพื่อลุ้นขึ้นหากรอบบนอีกครั้งที่ บริเวณ 1440 จุด ประเด็นสำคัญข้างหน้าอยู่ที่สองสัปดาห์หน้า คือ เม็ดเงินใหม่จากทริกเกอร์ ฟันด์ และตัวเลข GDP ไทย ใน Q2/58 ซึ่งจะรายงานวันที่ 17 ส.ค. กลยุทธ์ ยังเน้นซื้อขายเก็งกำไรระยะสั้น แต่ให้ระวังเมื่อต่ำกว่า 1426 จุด จะเริ่มเป็นสัญญาณลบ ส่วนการซื้อลงทุน รอก่อน ทั้งนี้ หุ้นแนะนำตามสัญญาณทางเทคนิค ได้แก่ EFORL (รับ 1.17 ต้าน 1.26, Cut 1.13) และ KKC (รับ 4.14 ต้าน 4.44 Cut 3.98)
 